Roer

Roer eller Rur (på tysk, ikkje den same som Ruhr) er ei elv i Belgia, Tyskland og Nederland. Ho er ei av sideelvene til Maas frå høgre, og om lag 90 % av renn gjennom Tyskland. 

 Geografi 

Rur har utspring i Hautes Fagnes/Hohes Venn nasjonalpark, nær den 696 meter høge Signal de Botrange i Belgia. Sør for Monschau renn elva inn i Tyskland, gjennom Nordrhein-Westfalen. Ho renn først gjennom dei nordlege områda av Eifel-åsane.

Etter 39 km når ho Rurstausee, den nest største kunstige innsjøen i Tyskland. Etter om lag 160 km kryssar ho grensa til Nederland, og 10 km inn i landet munnar ho ut i Maas ved byen Roermond.

Større sideelvar til Rur er Inde og Wurm. Landsbyar langs Rur er Monschau, Düren, Jülich, Heinsberg (alle i Tyskland) og Roermond (Nederland).

 Sideelvar 
venstre|mini|Kart over Rur
 Ellebach
 Inde
 Kall
 Malefinkbach
 Merzbach
 Wurm
 Olef
 Urft

 Historie 
Frå 1795 til 1815, då Belgia, Nederland og delar av Tyskland var ein del av Frankrike, var det eit département kalla opp etter elva, departementet Roer.

Rur representerte ein viktig front då dei Allierte pressa seg mot Tyskland mot slutten av Den andre verdskrigen. Mellom 16. desember 1944 og 23. februar 1945 kunne ikkje amerikanarane krysse elva fordi tyske styrkar kontrollerte demningar nær kjelda til elva i det tette skogområdet Hohes Venn. Dette gjorde at tyskarane kunne sprenge demninga slik at all vatnet skylde bort dei allierte. Samtidig tydde Ardennaroffensiven at dei allierte ikkje kunne gå vidare austover fordi styrkane då ville verte for spreidde, og forsyningslinjene meir utsett for tyske angrep. Då motoffensiven vart for stor gav tyske ingeniørar etter og sprengde demningane. Då flaumvatnet trekte seg tilbake kryssa allierte styrkar Rur i flåtar i morgontimane 23. februar 1945, som ein del av Operasjon Grenade.

På 1960- og 1970-talet blei norddelen av elva sterkt ureina frå fleire tyske kolgruver. Fisk og andre organismar forsvann frå Roer, og ho blei farleg å symja i. Delar av Roermond blei jamleg overfløymde av skumflak. Etter at gruvene blei stengde blei behandlinga av ureina vatn i Tyskland og Nederland mykje betra. Berre den nedre delen av elva er framleis ureina.Water quality chart of the Rur published by the Ministry for Climate Protection, Environment, Agriculture, Nature Conservation and Consumer Protection of the German State of North Rhine-Westphalia Den øvre delen av elva er så rein at aure og over 30 andre fiskeartar er tilbake. Etter å ha forsvunne i 125 år kom laks tilbake til Roer i 2004.

mini|center|700px|Rur nær Hücklehoven

 Kjelder 

Denne artikkelen bygger på «Rur» frå ,  den 17. februar 2007.  

 Bakgrunnsstoff 

 Kryssinga av Rur i 1944-1945, dokument og bilete

Kategori:Elvar i Belgia
Kategori:Elvar i Nederland
Kategori:Elvar i Tyskland
Kategori:Sideelvar til Maas